Diari Oficial de la Generalitat Valenciana


Sumari del DOGV 6025, del 01-06-2009 (2009/6032)

RESOLUCIÓ de 18 d'abril de 2008, de la Direcció General per al Canvi Climàtic, per la qual s'atorga a José Mateu Ortí l'autorització ambiental integrada per a una explotació de producció de gorrins al terme municipal de Benlloch.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/6032


Data del document
:   18-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Benlloc
    * empresa privada
    * porcí

RESOLUCIÓ de 18 d'abril de 2008, de la Direcció General per al Canvi Climàtic, per la qual s'atorga a José Mateu Ortí l'autorització ambiental integrada per a una explotació de producció de gorrins al terme municipal de Benlloch. [2009/6032]  
Vistos els documents que consten en l'expedient 287/06 IPPC, instruït a instància de José Mateu Ortí, a fi d'obtenir l'autorització ambiental integrada per a una explotació de producció de gorrins, al terme municipal de Benlloch (Castelló), s'emet aquesta resolució de conformitat amb els següents  
Antecedents de fet  
Primer. Amb data 28 de desembre de 2006 José Mateu Ortí, amb CIF B-12584611, en representació de Fenopork, SL, va presentar en la Conselleria de Territori i Habitatge una sol·licitud d'autorització ambiental integrada per a l'explotació de producció de gorrins, situada a la partida de Cerrada, parcel·la 239, del polígon 20, al terme municipal de Benlloch (Castelló), que es detalla en l'annex I.  
Segon. Amb data 30 d'abril de 2007 el titular va presentar la documentació necessària per a iniciar la tramitació de l'expedient, i va aportar una còpia de l'informe de compatibilitat urbanística emés per l'Ajuntament de Benlloch en data 31 de gener de 2007.  
Tercer. Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la suficiència de la documentació que acompanyava la sol·licitud.  
Quart. Amb data 2 d'octubre de 2007 es va rebre un informe favorable de la Conselleria d'Agricultura, Pesca i Alimentació.  
Amb data 17 d'octubre de 2007 el promotor va presentar la documentació a requeriment d'aquesta Conselleria.  
Cinqué. Amb data 19 d'octubre de 2007 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, i es va publicar l'anunci corresponent en el Diari Oficial de la Comunitat Valenciana (núm. 5622).  
Durant el període d'informació pública no es van presentar al·legacions al projecte, ni en aquesta Conselleria ni en l'Ajuntament de Benlloch, i així consta en l'expedient certificat de la informació pública.   
Sisé. Amb data 25 de gener de 2008 el promotor va presentar la documentació a requeriment d'aquesta Conselleria.  
Seté. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Huité. Amb data 4 de març de 2008 la Conselleria d'Agricultura, Pesca i Alimentació va comunicar que «no és possible informar sobre l'adequació de les instal·lacions, així com si la ubicació de l'obra és necessària per a l'adequada explotació ramadera que es pretén, pels motius següents:  
En la sol·licitud d'informe, [?] es refereix a l'expedient promogut per Fenopork, SL (partida de Cerrada).  
Fenopork, SL, és titular d'un engreixador de bestiar porcí ubicat al terme municipal de Vilafamés (Castelló) i inscrit en el Registre d'Explotacions Ramaderes (RERA) amb el número ES389951482280.  
La partida de Cerrada està ubicada al terme municipal de Benlloch (Castelló).  
Una vegada revisats els projectes existents en l'OCAPA, es va comprovar que hi havia un projecte, referent a una explotació de bestiar porcí de producció de gorrins, ubicada a la partida de Cerrada de Benlloch. Com a titular i representant d'aquesta explotació figura José Mateu Ortí.  
Després de revisar el Registre d'Explotacions Ramaderes (RERA), es va comprovar que José Mateu Ortí és titular de l'explotació porcina de producció de gorrins número ES203162224254, ubicada a Benlloch.»  
Nové. Amb data 26 de març de 2008 es va rebre un informe favorable de la Confederació Hidrogràfica del Xúquer, amb les condicions que recull aquesta resolució.  
Deu.. Amb data 8 d'abril de 2008 la Conselleria d'Agricultura, Pesca i Alimentació va emetre un informe d'adequació favorable.  
Així mateix, s'han incorporat a l'expedient els informes emesos pel Servei de Protecció de l'Ambient Atmosfèric i el Servei de Residus Industrials d'aquesta Conselleria.  
Onze. Amb data 11 d'abril de 2008 l'empresa va comunicar que la granja objecte d'aquesta autorització havia tingut un problema sanitari que va obligar a sacrificar tots els animals. En conseqüència, a la vista del condicionat de la proposta de resolució, va sol·licitar que s'ampliara el termini marcat per a presentar els primers mesuraments dels focus d'emissió.  
Dotze. Amb data 10 d'abril de 2008 es va remetre a l'interessat la convocatòria del tràmit d'audiència, i es va rebre la conformitat al condicionat de la proposta de resolució amb data 14 d'abril de 2008.  
Tretze. Amb data 16 d'abril de 2008 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 287/06 IPPC de sol·licitud d'autorització ambiental integrada, promogut per José Mateu Ortí.  
Als fets anteriors cal aplicar els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex 1 d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 9.3.c de l'annex 1 de la Llei 2/2006.   
Segon. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a José Mateu Ortí l'autorització ambiental integrada per a l'explotació de producció de gorrins situada a la partida de Cerrada, parcel·la 239, del polígon 20, del terme municipal de Benlloch (Castelló), relativa al Projecte bàsic d'autorització ambiental integrada, visat pel Col·legi Oficial d'Enginyers Agrònoms de Llevant, amb data 26 d'abril de 2007, i subscrit per Enrique Solaz Ródenas, que queda inscrita en el Registre General d'Instal·lacions IPPC de la Comunitat Valenciana amb el número 169-08/AAI/CV, condicionada al compliment dels requisits següents:  
1. Emissions atmosfèriques  
Les emissions difoses a l'atmosfera estimades per al conjunt de l'explotació són les següents:  
Contaminants Estimació d'emissió  
Metà total 29.437,42 kg/any  
Amoníac total 11.595,97 kg/any  
Òxid nitrós total 92,30 kg/any  
Respecte a les emissions canalitzades, la instal·lació té dos focus d'emissió: concretament un grup electrogen de 48 kW CV, que genera l'electricitat necessària per a l'exercici de l'activitat, i una caldera que utilitza gasoil com a combustible.   
En el termini màxim d'un caldrà aportar un informe de mesurament d'aquestes emissions realitzat per una ECMQA. Així mateix, la periodicitat de mesurament d'aquestes emissions per part d'una ECMQA serà cada cinc anys.  
Els límits d'emissió que s'han d'aplicar per a cada focus són els que estableix la disposició addicional primera del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental.   
Així mateix, segons el Catàleg d'activitats potencialment contaminants de l'atmosfera, de l'annex IV, de la Llei 34/2007, de 15 de novembre, de qualitat de l'aire i protecció de l'atmosfera, l'activitat estarà inclosa en el grup C, concretament en l'epígraf 3.1.1, "Generadors de vapor de capacitat igual o inferior a 20 t/h de vapor i generadors de calor de potència igual o inferior a 2000 tèrmies/h. Si diversos equips aïllats formen part d'una instal·lació o si diverses instal·lacions aïllades desemboquen en una sola ximenera comuna, caldrà aplicar la suma de les potències dels equips o instal·lacions aïllats" i la periodicitat de mesurament de les emissions per part d'una ECMQA haurà de ser cada cinc anys.  
2. Soroll  
Respecte al nivell de sorolls transmesos a l'exterior, caldrà complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de fer una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.   
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els informes complets d'aquestes.  
3. Olors  
Quan l'òrgan competent ho considere necessari, podrà requerir al titular de l'explotació la realització d'una avaluació de la molèstia que genera per les olors, mitjançant el mesurament de les unitats d'olor, d'acord amb la norma UNE-EN 13015, i a les zones residencials d'afecció, el percentil 98 de les mitjanes horàries al llarg d'un any s'ha de limitar a cinc unitats d'olor.  
4. Abocaments  
4.1. Aigües residuals   
L'aigua residual de sanejament va a parar a una fossa que hi ha en el mateix lavabo i es gestiona conjuntament amb els purins.  
Els purins s'arrepleguen en les fosses interiors, situades davall dels allotjaments dels animals, on estan durant un cert temps, fins que s'extrauen a les dues basses exteriors, la destinació final dels quals és l'aplicació al camp. Les dejeccions junt amb l'aigua utilitzada en la neteja de les instal·lacions s'arrepleguen conjuntament en les fosses interiors situades davall de la reixa.  
La Confederació Hidrogràfica del Xúquer informa favorablement la gestió de les aigües residuals, amb les condicions següents, a fi d'eliminar el risc de contaminació de les aigües que podria produir-se per una gestió incorrecta dels residus que es generen en l'explotació ramadera:  
1. Respecte al tractament dels purins o fem generats pels animals es recorda que:  
D'acord amb la disposició addicional cinquena de la Llei 10/1998, de residus, la utilització com a fertilitzant agrícola d'aquests residus, quan es facen servir en el marc de les explotacions agràries, no tindrà la consideració d'abocament a l'efecte que estableix l'article 100 del text refós de la Llei d'aigües (Reial decret legislatiu 1/2001), i estarà subjecta a la normativa que a aquest efecte aprove el Govern i a les normes addicionals que, si s'escau, aproven les comunitats autònomes.  
En tot cas, les instal·lacions ramaderes han de disposar de femers o fosses de purins amb capacitat suficient per a emmagatzemar i estabilitzar les dejeccions abans del seu aprofitament posterior, per la qual cosa la falta d'impermeabilitat i estanquitat de les basses o depòsits d'emmagatzemament del fem o purins, així com la seua incorrecta aplicació agronòmica, quan aquesta siga la forma d'eliminació, podrà donar lloc a la incoació d'un expedient sancionador per infracció tipificada en la lletra f) de l'article 116.3 de la mateixa llei.  
2. En tot cas, es recorda al titular de l'activitat que té terminantment prohibit efectuar cap abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, incloent-hi les aigües pluvials que hagen pogut entrar en contacte amb el fem.  
3. D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
5. Protecció del sòl i de les aigües subterrànies  
La gestió del fem de l'explotació està subjecta a les condicions que fixa el Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, modificat pel Reial decret 3483/2000, de 29 de desembre, i la Llei 6/2003, de 4 de març, de ramaderia, així com a qualsevol altra normativa que s'aprove a aquest efecte.  
El nombre d'hectàrees aportat mitjançant un compromís escrit dels propietaris és suficient, atés que no se sobrepassarà la quantitat de 170 kg de nitrogen per hectàrea, i així consta en la declaració d'impacte ambiental dictada per la directora general de Gestió del Medi Natural de data 5 de maig de 2005, d'acord amb les recomanacions de la Directiva 91/676/CEE, de 12 de desembre, sobre protecció de les aigües contra la contaminació produïda per nitrats procedents de fonts agràries; l'Ordre de 29 de març de 2000, per la qual s'aprova el Codi valencià de bones pràctiques agràries, i el Reial decret 324/2000, de 3 de març, pel qual s'estableixen normes bàsiques d'ordenació d'explotacions porcines.  
No s'ha de fer cap abocament que puga afectar el sòl o les aigües subterrànies.  
No es podran fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
  
\* \* \* \* \*L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de Residus de la Comunitat Valenciana, i el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
La Llei 10/1998 de residus i la Llei 10/2000 de residus de la Comunitat Valenciana s'aplicaran supletòriament a la normativa sectorial per a la gestió de subproductes animals (animals morts i deixalles d'origen animal), que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà, i pel Reial decret 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Pel que fa a la gestió dels residus d'envasos, caldrà ajustar-se al que disposa la Llei 11/1997 i el Reial decret 782/1998, de 30 d'abril, pel qual s'aprova el Reglament per al desplegament i l'execució d'envasos i residus d'envasos.  
Així mateix, quant a la gestió de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'ordre de la magnitud que es detalla a continuació i la capacitat total de l'explotació detallada en l'annex I siga de 1.000 truges reproductores i 22 verros.  
El centre productiu esmentat queda inscrit en el Registre de Xicotets Productors de Residus Perillosos de la Comunitat Valenciana.  
Els residus perillosos i els no perillosos s'han d'entregar a gestors que disposen de la corresponent autorització administrativa per a gestionar-los.   
En el termini màxim de tres mesos caldrà presentar els documents d'acceptació dels residus LER 180202 i 180208.  
Els residus sanitaris (grup III i citostàtics) produïts o gestionats han de quedar convenientment registrats en un llibre oficial, diligenciat per la Conselleria de Medi Ambient, Aigua, Urbanisme i Habitatge, d'acord amb l'article 18 del Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, reglament de residus tòxics i perillosos. Així mateix, d'acord amb l'article 16 del reglament esmentat, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Els residus es podran emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos, es podran emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i s'ha de fer en un lloc cobert, amb sòl impermeable i sistemes de recollida de vessaments accidentals.  
Els residus sanitaris es podran emmagatzemar dins del centre que els ha generat durant un màxim de 72 hores, prorrogables a una setmana si el magatzem de residus disposa d'un sistema de refrigeració.  
Caldrà presentar un Pla de prevenció i reducció de residus perillosos seguint el que estableix la Llei 10/2000, de 12 de desembre, de residus de la Comunitat Valenciana (DOGV 15.12.2000) (article 45 i disposició addicional quarta) i d'acord amb el que estableix l'article 16 del Reial decret 833/1988.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada.  
Els animals morts tindran la consideració de material de la categoria 2, d'acord amb el que estableix el Reglament CE 1774/2002, així com el Reial decret 1429/2003, de 21 de novembre de 2003, pel qual es regulen les condicions d'aplicació del reglament esmentat, per la qual cosa s'han d'arreplegar, transportar, identificar i eliminar segons el que estableix aquest reglament.  
Caldrà tenir un registre documental relatiu a la producció i utilització de fem (en el qual han de figurar la quantitat, la naturalesa, l'origen, la destinació, la freqüència d'arreplega, el mitjà de transport i el mètode de valorització o eliminació del fem gestionat, i s'hauran d'identificar les parcel·les i els cultius destinataris amb el detall que es necessite per a acreditar adequadament que la utilització del residu ramader com a fertilitzant orgànic es fa adequadament) i la retirada per part d'una empresa autoritzada de les baixes animals generades en l'explotació.  
7. Mesures que cal adoptar en situacions diferents de les normals que puguen afectar el medi ambient.  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada.   
Així mateix, quan es determine el tancament definitiu, caldrà desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions que estableix la declaració d'impacte ambiental emesa per la directora general de Gestió del Medi Natural, amb data 5 de maig de 2005.  
9. Altres condicions  
Les instal·lacions amb què s'ha de dotar l'explotació hauran de complir el que disposa l'article 5 del Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, i l'article únic del Reial decret 3483/2000, de 29 de desembre, que el modifica.  
En relació amb les normes mínimes de benestar animal, cal tenir en compte el que estableix el Reial decret 1048/1994, de 20 de maig, relatiu a les normes mínimes per a la protecció de porcs.  
L'explotació i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
En el control inicial s'ha de comprovar que s'han aplicat les mesures que preveu el projecte.  
10. E-PRTR  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
El titular ha de presentar a la Direcció General per al Canvi Climàtic un certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits que estableix aquesta resolució. Aquesta visita serà efectuada per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'ha d'acreditar el compliment del contingut de l'autorització ambiental integrada.  
Cinqué  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Seté  
En tot el que no especifica aquesta resolució, caldrà ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, s'hi podrà presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 18 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
José Mateu Ortí disposa d'una explotació de producció de gorrins per a subministrament a explotacions que completen el cicle d'engreix, a la partida de Cerrada, parcel·la 239, del polígon 20, del terme municipal de Benlloch (Castelló), amb una capacitat de 1000 truges reproductores amb gorrins fins al deslletament i 22 verros.  
Les instal·lacions ja estan en funcionament i estan situades en terrenys classificats com a sòl no urbanitzable i ubicades a una distància superior a 3 km dels nuclis de població.  
L'explotació està constituïda per cinc naus de planta rectangular i distinta superfície, dedicades a:  
Nau 1: de cobriment.   
Nau 2: dels verros. Es distribueix en dues línies de 12 corrals cadascuna.  
Nau 3: de maternitat. Acull les mares i els gorrins fins a uns 6 kg, moment en el qual són deslletats.   
Nau 4: de gestació. Està constituïda per quatre línies de 16 parcs cadascuna.  
Nau 5: llatzaret.  
La granja es dedica a la producció de gorrins, engendrats per les 1.000 truges reproductores, i romanen en l'explotació fins que arriben a tenir un pes aproximat de 6 kg. El semen amb què s'inseminen les truges prové dels verros de la mateixa explotació. Quan s'ha arribat a aquest pes, els animals es carreguen en camions per a traslladar-los a altres explotacions de transició.  
El procés productiu té com a entrades les matèries primeres, aigua i energia, i com a eixides els animals morts, purins i emissions a l'atmosfera.  
L'aigua residual de sanejament va a parar a una fossa que hi ha al mateix lavabo i es gestiona conjuntament amb els purins.  
Els purins, juntament amb l'aigua utilitzada en la neteja de les instal·lacions, s'arrepleguen en les fosses interiors situades davall els allotjaments dels animals, on romanen durant un cert temps fins que s'extrauen a les dues basses de purins exteriors, de 1.308,10 m³ de capacitat, la destinació final dels quals és l'aplicació al camp.  
La capacitat total d'emmagatzematge, comptant les set fosses de dejecció interiors i les dues basses exteriors, és de 2.783,09 m³, suficient per a emmagatzemar les dejeccions produïdes durant tres mesos d'activitat, d'acord amb el Reial decret 324/2000, de 3 de març, de normes bàsiques d'ordenació de les explotacions porcines.  
El volum de dejeccions que es produeix és de 5.027,5 m³, equivalent a 15.126 kg N/any, i la capacitat d'emmagatzematge és de 6,64 mesos. Els purins són tractats en les fosses amb un complex bacterià enzimàtic i amb aeració complementària que facilita la minimització de l'impacte generat per emissió d'olors i permet, a més, digerir els purins produïts. Els purins es retiren de l'explotació dues vegades a l'any i es traslladen amb un tanc als camps de cultiu, on s'utilitzen com a adob orgànic. La quantitat màxima de fem que s'ha d'aplicar serà aquella que continga un màxim de 170 kg/any de nitrogen, de manera que es necessitarà un total de 88,2 ha de superfície agrícola on aplicar els purins, i es disposa de 92,2 ha acreditades pel promotor, i per tant no se supera la taxa màxima d'aplicació dels purins, localitzades als termes municipals de Sierra Engarcerán, Vilanova d'Alcolea, la Torre d'en Doménec i Benlloch.